b'\n_START_ARTICLE_\nCanis Major\n_START_PARAGRAPH_\nAng Canis Major (Latin para sa "Mas Malaking Aso") ay isang konstelasyon na nasa katimugang himpapawid. Mayroon ding isa pang konstelasyon na kung tawagin naman ay ang Canis Minor na may kahulugang "mas maliit na aso" sa Latin. Itinala ito ng astronomong si Tolomeo sa kaniyang listahan ng 48 mga konstelasyon. Isa rin ang Mas Malaking Aso sa 88 modernong mga konstelasyon na ginawa ng International Astronomical Union (Internasyunal na Unyon na Pang-astronomiya)._NEWLINE_Ang bituing Sirius ay nasa loob ng Canis Major. Ang Sirius ay mayroong isang magnitud na -1.44, na nangangahulugang ito ang pinakamatingkad na bituin sa himpapawid na panggabi. Paminsan-minsan itong tinatawag na "bituing aso". Gayundin, ang Sirius ay mayroong lamang layo na 8.6 mga taong liwanag magmula sa Daigdig, na napakalapit.'